Першы тур быў прадстаўлены тэарэтычнымі заданнямі на веданне азначэнняў, паняццяў, устанаўленне прычынна-выніковых сувязей, характарыстыку гістарычных падзей па карцінах, карыкатурах, па картах, генеалагічных схемах ці схемах, якія ілюструюць дзяржаўны лад той ці іншай краіны, з дапамогай параўнальных ці храналагічных табліц. Заданні складзены дастаткова каверзна, з кожным годам яны не паўтараюцца. Так, на тэарэтычным туры ў 11 класе давалася заданне, звязанае са спадчынным правам кіеўскіх князёў, калі неабходна было выбудаваць радавод, вызначыць, які князь за якім кіраваў, як гэта спадчыннае права называлася і ўплывала на прастол спадчыннасці Кіеўскай Русі. Заданні, звязаныя з аналізам пэўнай падзеі ці эпохі па карцінах, для журы вельмі паказальныя: тое, наколькі вучань граматна здольны па творы мастацтва прааналізаваць цэлую эпоху, пэўную гістарычную з’яву, паказвае, наколькі ў яго развіта гістарычнае мысленне. Сёлета старшакласнікам прапаноўваліся падзеі, звязаныя з прыняццем хрысціянства на Русі, з перамогай у Вялікай Айчыннай вайне, з войнамі перыяду Пятра Вялікага і крыжовымі паходамі.